Мерам (турокла Meram ) — Турцин, вадывел Конья илӹн дӓ Конья халан центр районжы (илчежӹ). 2008-шӹ ин тӹштӹ 304.570 (пӱэргӹ: 151.741; ӹдӹрӓмӓш: 152.829) эдем ӹлен.

Шылдырдымы гагарка (латинлӓ Pinguinus impennis †) — Alcidae группыш пырышы Йыдпел Атланти океанышты вӓшлиӓлтшӹ вымер кого кек (пингвин агыл). Кытшы 75–85 см, нелӹцшӹ 5 кг якте шоэш.

Иэн Рэнкин (англ. Ian James Rankin, 28-шӹ апрель 1960-шы и, Карденден, Шотланди – ) — шотланди сирӹзӹ дӓ «Инспектор Ребус» романвлӓжӹн сирӹшӹжӹ.

Брахионидиум (латинлӓ Brachionidium) – Орхидейвлӓ (Orchidaceae) йыхыш пырышы пеледшӹ кушкыш. Америкышты вӓшлиӓлтеш. Цилӓжӹ 72 йиш тӹрлӹ брахионидиум улы.

Пирӹванды (латинлӓ Frangula), тидӹмок эче (Rhamnus cathartica) лӹм доно пӓлӓт. Цилӓжы 24 йыхыш пырышы 560 йиш пирӹванды улы. А. А. Саваткован ""Кырык мары лӹмдерӹштӹжӹ"" ти лӹмӹм пирӹни кушкыш доно самынь иктеш лыкмы.

Монофиллорхис (латинлӓ Monophyllorchis microstyloides ) — Орхидейвлӓ (Orchidaceae) йыхыш пырышы пеледшӹ кушкыш. Кечӹвӓлвел дӓ Покшал Америкышты вӓшлиӓлтеш. Цилӓжӹ 1 йиш тӹрлӹ Монофиллорхис улы.

Мумитрольвлӓ гишӓн шайыштшы книгӓвлӓ тӱнымбалны кымдан пӓлӹмӹвлӓ ылыт. Кырык марла лаштыкын-лаштыкын, 1990-шы ивлӓнок сӓрӹмӹ ылыт, но книгӓ семӹнь лач кӹзӹт веле лӓктӹт. Кӹзӹт якте ти книгӓвлӓм 40 нӓрӹ йӹлмӹшкӹ сӓрӹмӹ. Мумитроль книгӓ серин пӹтӓриш пӓшӓжӹ “Изи трольвлӓ дон полой вӹд” (Småtrollen och den stora översvӓmningen, 1945) маналтеш. Ик иштӹ 1946-шы ин вес книгӓ “Комета толеш“ (Kometjakten) лӓктеш, кыдым автор 1968 ин угӹц сирӓ. Кырык марла сӓрӹмӹ пӓшӓ книгӓн кокшы версижӹ. Тидӹ паштек техень лӹмӓн книгӓвлӓ лӓктӹнӹт: “Йозы шляпӓ” (Trollkarlens hatt, 1948), “Мумиӓтян пуры пӓшӓжӹ” (Muminpappas bravader, 1950), “Кыце тидӹ лиӓлтӹн?” (Hur gick det sen?, 1952), “Лӱдӹшлӓ Кӓнгӹж ӹрды” (Farlig midsommar, 1954), “Мумитрольвлӓн тел” (Trollvinter, 1957), “Кӱ вӓл Кним ӹжӓлӓя#леш?” (Vem ska trösta knyttet?, 1960), “Ужаш лидӹмӹ тетя” (Det osynliga barnet, 1962), “Мумилап ноябрьын” (Sent i november, 1970) дӓ “Лӱдӹшлӓ рейс“ (Den farliga resan, 1977).

Сагиттиларва (латинлӓ Sagittalarva inornata) — тӹрвӓн колвлӓн йиш группыш пырышы ирвел Шӹпӓн океанышты вӓшлиӓлтшӹ тангыж кол. Цилӓжӓт ик йиш сагиттиларва веле улы. Кытшы 16.2 см лин кердеш.

Меланохарацидиум (латинлӓ Melanocharacidium) — кренухусвлӓн йиш группыш пырышы Кечӹвӓлвел Америкышты вӓшлиӓлтшӹ йӓр-йогы дӓ аквариум кол. Цилӓжӹ 9 тӹрлӹ меланохарацидиум улы.

Ньяса йӓр тенгеок Малави йӓр (англла Lake Malawi, Lake Nyasa) — ирвел Африкышты (Малави, Танзани‎ дӓ Мозамбик) лишнӹш йӓр. Мӱлӓндӹн сек кого ӹндекшӹмшӹ йӓржӹ. Йӓрӹн кымдецшӹ 29,600 км², сек келгӹ вӓржӹ 706 м, тангыж гӹц 500 м кушнӹ.

Леся Украинка (укр. Ле́ся Украї́нка, лачокла лӹмжӹ Лариса Петровна Ко́сач-Квитка, укр. Лариса Петрівна Косач-Квітка, 25 февраль 1871, Новоград-Волынський хала — 1 август 1913, Сурами, Грузи) - украин поэтесса, сирӹзӹ, сӓрӹзӹ, драматург. Халык фольклорым шӹмлен, 220 мырым сирен нӓлӹн (юк доно), украин халык ӹлӹмӓштӹ активно пӓшӓм ӹштен.